KOMISIJOS REGLAMENTAS (EB) Nr. 2247/2004
2004 m. gruodžio 27 d.
panaikinantis tam tikrus galvijienos sektoriui skirtus reglamentus ir avienos bei ožkienos sektoriui taikomą Reglamentą (EEB) Nr. 3882/90
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo (1), ypač į jo 28 straipsnio 2 dalį, 29 straipsnio 2 dalį, 33 straipsnio 12 dalį ir 41 straipsnį,
atsižvelgdama į 2001 m. gruodžio 19 d. Tarybos reglamentą (EB) 2529/2001 dėl bendro avienos ir ožkienos rinkos organizavimo (2), ypač į jo 15 ir 24 straipsnį,
kadangi:
(1)
Reglamentai (EEB) Nr. 2182/77 (3), (EEB) Nr. 2173/79 (4), (EEB) Nr. 2326/79 (5), (EEB) Nr. 2539/84 (6), (EEB) Nr. 2824/85 (7), (EB) Nr. 2271/95 (8), (EB) Nr. 773/96 (9), (EB) Nr. 793/97 (10), (EB) Nr. 1495/97 (11), (EB) Nr. 23/2001 (12), (EB) Nr. 252/2002 (13) ir (EB) Nr. 496/2003 (14) jau nėra svarbūs tinkamam galvijienos bendrosios rinkos organizavimui.
(2)
Reglamentas (EEB) Nr. 3882/90 (15) dėl ėrienos importo kainų kontrolės yra pasenęs, nes Komisija jau nebenustato mokesčių importuojamoms gyvoms avims ir šviežiai, atšaldytai ar sušaldytai avienai. Be to, pastebėta, kad pagal šį reglamentą valstybių narių numatytos importo kainos nesukuria papildomos pridėtinės vertės, nors dėl jų reikia nemažų duomenis renkančios ir perduodančios administracijos pastangų ir išlaidų. Todėl reikėtų panaikinti valstybių narių prievolę pranešti tas kainas.
(3)
Skaidrumo ir teisinio tikrumo sumetimais pirmiau minėtus reglamentus būtina panaikinti.
(4)
Šiame reglamente numatytos priemonės atitinka Galvijienos vadybos komiteto ir Avininkystės ir ožkininkystės vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentai (EEB) Nr. 2182/77, (EEB) Nr. 2173/79, (EEB) Nr. 2326/79, (EEB) Nr. 2539/84, (EEB) Nr. 2824/85, (EEB) Nr. 3882/90, (EB) Nr. 2271/95, (EB) Nr. 773/96, (EB) Nr. 793/97, (EB) Nr. 1495/97, (EB) Nr. 23/2001, (EB) Nr. 252/2002 ir (EB) Nr. 496/2003 yra panaikinami.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. gruodžio 27 d.